Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 895

6. ÉVFOLYAM Éves időkeret: 15 hét 1. A TÉMAKÖR CÍME Mérések KAPCSOLÓDÁS A NEMZETI ALAPTANTERVHEZ EMBER A TERMÉSZETBEN FÖLDÜNK–KÖRNYEZETÜNK INFORMATIKA KÖNYVTÁRI INFORMATIKA A KOMPETENCIAFEJLESZTÉS FÓKUSZAI Kognitív képességek – Távolságészlelés – Figyelem, megfigyelés – Tapasztalatok, azaz a sémák előhívása, az érzékleti benyomás és sémáink összevetése – Hipotézisalkotás – Hasonlóságok és különbségek megállapítása (párhuzamok, ellentétek): események, tárgyak külső tulajdonságai között. – Kreativitás 2008/177. szám – Tájékozódás az időben – Tájékozódás a térben – Összefüggések felismerése – Mérés és összehasonlítás képessége – A várható eredmény becslésének képessége Eszközhasználati készségek, képességek – Forráshasználat – Könyvtárhasználat – Szótár-, lexikonhasználat – Szerszámhasználat – Számítógép-használat Attitűdök, állapotok – Próbálkozási hajlandóság – Céltudatosság – Kíváncsiság ISMERETEK, TARTALMAK, FELADATOK: A becslési képesség fejlesztése. Távolság, hosszúság, terület: viszonyítási pont, vonatkoztatási rendszer, mértékegység, mértékszám, koordinátarendszer. A hosszúság mérése. Területmeghatározás lefedéssel. Hosszúság mértékegységei közötti átváltás. Terület mértékegységei közötti átváltás. Űrtartalom és térfogat: mértékegységeik. Kapcsolat az űrtartalom és a térfogat között. Az űrtartalom és a térfogat mérése. Az űrtartalom mértékegységei közötti átváltás. A térfogat mértékegységei közötti átváltás. A tömeg: A testek tehetetlensége. A testek tömegének (súlyának) mérése. Mértékegységei. A tömeg (súly) mértékegységei közötti átváltás. A sűrűség: tömegből és térfogatból számítjuk. Többféle anyag sűrűségének meghatározása. Mértékegységei, és azok közötti átváltás. Az idő: mérése. Mértékegységei, azok közötti átváltás. Ajánlott források, ajánlott olvasmányok: Tomáš Borec: Jó napot, Ampère úr!; Janice VanCleave: SH Junior Fizika; internetes oldalak: http://mertekegysegek.lap.hu/; http://www.ipcim.hu/mertekegyseg.php; http://hauser.pmmf.hu/mertekegyseg/megysegvalto/index.htm; http://www.ovegesegylet.hu/Cd/6.osztaly/index.html AJÁNLOTT TEVÉKENYSÉGEK – Ahol csak lehet, becsültessük a gyerekeket. (Ezt a tevékenységet nem szabad, nem lehet értékelni. A jó becslési képesség hosszabb idő után alakul ki. Ne vegyük el a játék örömét!) – Egy átlagos lépés, tyúklépés hosszának megállapítása többszörös lépések lemérésével, majd átlagolásukkal. – Becslés fejlesztése meghatározott távolság (1 m, 20 cm stb.) földre rajzolásával. – A mértékszám és a mértékegység fogalmának megerősítése hosszabb távolság (kb. 15-20 m) tyúklépéssel, rendes lépéssel és méterrúddal való lemérésével. – Koordinátarendszerben való tájékozódás fejlesztésére koordináták megkeresésével és összekötésével ismerős alakzat létrehozása. – Különböző alakú síkidomokkal területek hézagmentes lefedhetőségének vizsgálata a gyakorlatban. – Az osztályterem szélességének, hosszúságának megmérése. – Az osztályterem alapterületének kiszámítása. – Terület mérése, terület mértékegységek átváltásának gyakorlására WC-ben, kézmosóban, fürdőszobában: adott fal hány csempével fedett, csempe területének kiszámítása után a falfelület területének meghatározása. – Milliméterpapíron saját tenyér körberajzolása és területének meghatározása. – Az életből vett példáknak a hosszúságát és területét milyen mértékegységben célszerű kifejezni. – Szorgalmi: Egyéni ötletekre építve, a gyerek otthona és az iskola távolságának meghatározása valamilyen módon. – Az űrtartalom mérése különböző edények és palackok űrmértékekkel történő meghatározásával. – Az egy köbméter érzékeltetésére egy kocka elkészítése hurkapálca és ragasztó segítségével, majd különböző összehasonlítások elvégzése. (Hány gyerek fér el benne, 1m³-nél kisebb és nagyobb tárgyak a teremben stb.) 2008/177. szám – Az űrtartalom és a térfogat közötti kapcsolat érzékeltetésére egy dm³-es kocka deciliterenkénti vízzel való feltöltése. Utána az átválthatóság megállapítása. – Különböző szilárd testek térfogatának meghatározása vízkiszorításos módszerrel. – Az életből vett példáknak a térfogatát, űrtartalmát milyen mértékegységben célszerű kifejezni. – Szorgalmi: Egyéni ötletekre építve, készítsenek a tanulók olyan kockát, amibe 2 liter víz fér bele. Otthoni kedvenc bögre űrtartalmának megmérése szabadon választott módszerrel. – A tömeg tehetetlenségének érzékeltetése nagyjából egyforma gumilabda és medicinlabda gurításával és a tapasztalatok megfigyeltetésével. – Tömegmérés ismert tömeghez való viszonyítással kétkarú mérleg segítségével. – A már korábban is használt különböző szilárd testek tömegének meghatározása kétkarú mérleg segítségével. – Egy liter víz tömegének megmérése. – Az életből vett példáknak a tömegét milyen mértékegységben célszerű kifejezni? – Mennyire „tehetetlen” az osztály? Az osztály tömegének megmérése, majd átváltása mázsába és tonnába. – Különböző anyagok sűrűségének vizsgálata, zsír, olaj, tej, jég, cukor, só, méz vízbe öntésével. – Az előzőekben megmért térfogatú és tömegű, különböző szilárd testek sűrűségének kiszámítása és a táblázatban találtakkal való összehasonlítása. – Szorgalmi: Egyéni ötletekre építve készítsenek a tanulók olyan tárgyat, amely a vízzel teljesen megegyező sűrűségű. Információkeresés az interneten: A tiszta fémek közül melyik háromnak legnagyobb a sűrűsége? Melyik fa nem úszik a vízen a nagy sűrűsége miatt? Melyek a legsűrűbb tengerek a világon? Az ismert módszerrel saját térfogat megmérése és saját sűrűség kiszámítása. – Kutatás: különböző mértékegységek milyen természeti jelenséghez kapcsolódnak (nap, hónap, év) – A tanulók által készített inga lengésidejének mérése többszörös lengésidő átlagolásával. Különféle megfigyelések elvégzése: Lengésidőt befolyásolja-e a kitérítés mértéke? Lengésidőt befolyásolja-e az inga súlyának változása? Lengésidőt befolyásolja-e az inga hosszának változása? – Az életből vett példáknak az időtartamát milyen mértékegységben célszerű kifejezni? – Szorgalmi: Egyéni ötletekre építve különböző időmérő eszközök készítése (homokóra, vízóra, gyertyaóra stb.). Készítsenek olyan ingát, aminek egy másodperc a lengésideje! – Nyomozás a könyvtárban és az interneten: a megismert mértékegységeken kívül, milyen más mértékegységeket használnak más országokban, illetve használtak régen? (átváltások megadása, saját testméretek átváltása) – Nyomozás a könyvtárban és az interneten: a különböző mértékegységek, kikről kapták a nevűket? 2. A TÉMAKÖR CÍME A Föld nevű bolygó KAPCSOLÓDÁS A NEMZETI ALAPTANTERVHEZ EMBER A TERMÉSZETBEN FÖLDÜNK–KÖRNYEZETÜNK INFORMATIKA KÖNYVTÁRI INFORMATIKA A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) Kognitív képességek – Figyelem, megfigyelés – Adatokkal (információval) való műveleti képességek – válogató, osztályozó, rendszerező képesség – Hipotézisalkotás – Hasonlóságok és különbségek megállapítása (párhuzamok, ellentétek): események, tárgyak külső tulajdonságai között. – Összefüggések felismerése – Tájékozódás a térben Eszközhasználati készségek, képességek – Forráshasználat – Könyvtárhasználat – Szótár-, lexikonhasználat – Szerszámhasználat – Számítógép-használat 2008/177. szám Attitűdök, állapotok – Próbálkozási hajlandóság – Céltudatosság – Kíváncsiság ISMERETEK, TARTALMAK, FELADATOK: Naprendszer és a Föld: A Naprendszer bolygói, a Föld helye e sorban. A tömegvonzás (gravitáció) hatása példákon keresztül. Északi-sark, Déli-sark, Egyenlítő, földgömb, a Föld ábrázolása térképen. A Föld kívül-belül: A Föld belső felépítése. Földkéreg, földköpeny, földmag, kőzetburok, kőzetlemezek, magma. Kontinensek és óceánok elhelyezkedése, földrajzi helyzete. A hegységképződés: Vulkáni hegységek születése, törésvonal, láva, vulkáni hamu, földrengés. Hegységképződés vetődéssel, röghegység, rög, árok, medence. Gyűrthegység, gyűrődés, Tájékozódás a térképen és a földgömbön: A Föld alakja. Elemi tájékozódás a fokhálózat alapján. Tájékozódás az atlaszban. Földrajzi szélesség, nevezetes szélességi körök (Egyenlítő, Ráktérítő, Baktérítő, Északi-sarkkör, Déli-sarkkör). Hosszúsági körök, nevezetes hosszúsági körök (Greenwichi 0˚, dátumválasztó vonal). A Föld mozgásai és az időszámítás: A Föld tengely körüli forgása. A napi időszámítás. Nappalok és éjszakák váltakozása. A Föld Nap körüli keringése. Évi időszámítás. Évszakok váltakozása. Éghajlat, éghajlati övezetek: A földalak, a földtengely ferdesége, a besugárzás és az éghajlati övezetek kialakulása közötti összefüggések. Az egyes éghajlati övezetek leíró jellemzése. Éghajlatot kialakító és módosító tényezők. A forró övezet és övei. A mérsékelt övezet és övei. A hideg övezet és övei. A hegyvidéki éghajlat. Ajánlott források, ajánlott olvasmányok: Földrajzi atlasz; Janice VanCleave: SH Junior Földrajz; A Föld nevű bolygó (Oxford University Press), David Attenborough: Bolygónk a Föld (film), A Mount St. Helens vulkán kitörése (film), Google Earth (internetről ingyenesen letölthető világnézegető program) AJÁNLOTT TEVÉKENYSÉGEK – A Föld síkban való ábrázolásának problematikájának érzékeltetésére: a kontinensek narancsra rajzolása, majd cikkelyes bevágása után annak lefejtése és vizsgálata. – A Föld forgásának hatása a Föld alakjára: ennek vizsgálata két papírcsík és ceruza segítségével. – Papírmasé földgömb készítése (két félgömb), felületén kontinensekkel és óceánokkal, belsejében a Föld belső szerkezetének ábrázolásával. – A kőzetlemezek (kontinensek) mozgásának vizsgálatára a kontinensek kivágása és puzzle-szerűen az „őskontinens” összeállítása. – A Föld mozgásainak bemutatása földgömbön, a Nap imitálása egy lámpával (izzóval). A különböző helyzetek megfigyelése, vizsgálata. – A gyűrődéses hegységképződés vizsgálata különböző színű gyurmák segítségével. – A vetődéssel létrejövő domborzati képződmények létrehozása gyurma segítségével. – Egy közös papírmasé vulkán készítése, majd festett ecet és szódabikarbóna segítségével vulkánkitörés előidézése. – A korábban elkészített papírmasé Földre a nevezetes szélességi és hosszúsági körök berajzolása. – A földrajzi atlaszban, megadott városok földrajzi koordinátáinak megkeresése – A földrajzi atlaszban, megadott földrajzi koordináták alapján nevezetes helyek megkeresése. – A Google Earth programon a saját iskola, ház megkeresése, földrajzi koordinátáinak lejegyzése. – A Google Earth programon a többiek által megadott földrajzi koordináták alapján nevezetes helyek megkeresése. – Asztali lámpa, szögmérő és csomagolópapír segítségével a különböző hajlásszögben érkező napsugarak földfelszínt melegítő hatásának vizsgálata. – Csoportmunkában tablók készítése a különböző éghajlati övezetekről és övekről, illetve a hegyvidékek éghajlatáról. – Egyes övek éves csapadék és hőmérsékleti grafikonjaiból következtetések levonása az adott övek növénytakarójára, állatvilágára, folyóinak vízszintjére vonatkozóan. 2008/177. szám 3. A TÉMAKÖR CÍME Hazánk tájai KAPCSOLÓDÁS A NEMZETI ALAPTANTERVHEZ EMBER A TERMÉSZETBEN FÖLDÜNK–KÖRNYEZETÜNK INFORMATIKA KÖNYVTÁRI INFORMATIKA A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) Kognitív képességek – Figyelem, megfigyelés – Kreativitás – Tájékozódás a térben – Analógiák felismerése és követése – Nézőpontváltás képessége Eszközhasználati készségek, képességek – Forráshasználat – Könyvtárhasználat – Szótár-, lexikonhasználat – Számítógép-használat Attitűdök, állapotok – Céltudatosság – Kíváncsiság ISMERETEK, TARTALMAK, FELADATOK: Magyarország helye Európában és a Kárpát-medencében: Kelet-Közép Európában, a Kárpát-medence középső részén helyezkedik el, szárazföldi ország. Ország területe nagytájakra oszlik: Alföld, Kisalföld, Alpokalja, Dunántúliközéphegység, Északi-középhegység valamint a Dunántúli-dombság és a Mecsek. Határfolyók: Duna, Ipoly, Tisza, Mura, Dráva. A medencehelyzet hatásai. Hazánk központi elhelyezkedéséből adódóan nagy az átmenő forgalom. Az Alföld: hazánk legnagyobb tája, elhelyezkedése. Nagy felosztása: Mezőföld, Duna-Tisza köze, Tiszántúl. Kialakulásában fő szerepet játszottak a folyók és a szél. Két fő talajtípus jellemző: lösz borítja a Mezőföldet, Nagykunságot, Hajdúságot, Jászságot és a Körös-Maros közét; homok borítja a Kiskunságot és a Nyírséget. Az Alföldön érvényesül legjobban a kontinentális éghajlat. E területet sújtja legtöbbször az aszály, a belvíz és az árvizek. Legjelentősebb folyói a Duna és a Tisza. Legnagyobb tava a mesterségesen kialakított Tisza-tó. Élet az Alföldön: legfontosabb mezőgazdasági terület. Szántóföldi növényeket, sok zöldséget (hagymát, paprikát) és gyümölcsöt (almát, kajszibarackot) is termesztenek itt. Állattartás: főleg sertést, juhot és baromfit tenyésztenek jelentős mennyiségben. Jelentős az élelmiszeripar, de sok másféle ipari tevékenységet is folytatnak az alföldi városokban. Jellegzetes településtípus a tanya. A legnagyobb városai: Debrecen, Szeged, Kecskemét, Nyíregyháza. A Kisalföld: második legnagyobb síkságunk. Felszínét a Duna és mellékfolyói alakították ki. Jellegzetes kiemelkedései a tanúhegyek. Éghajlata nyugati fekvése miatt kiegyenlítettebb, mint az Alföldé. Fő folyói: Duna, Rába. Nagy tava a Fertő. Mezőgazdasága fejlett, búzát, kukoricát, cukorrépát, takarmánynövényeket és zöldségféléket termesztenek. Állattartás: szarvasmarha és baromfi. Ipar: tejipar, élelmiszeripar, textilipar és járműgyártás. Legnagyobb városai: Győr, Pápa, Mosonmagyaróvár. Az Alpokalja: hazánk nyugati peremén fekszik. Részei: a Soproni-hegység, a Kőszegi-hegység és az Alpok legkeletibb nyúlványai, illetve az előtte elterülő dombvidék, amit a Rába és mellékfolyói töltöttek fel. Éghajlata: nyugati fekvése és nagyobb tengerszint feletti magassága miatt hűvösebb a nyár, enyhébb a tél, és sok csapadék hullik. Ez, az erdők kialakulásának kedvez. Ez vezetett az erdőgazdálkodás kialakulásához. Legismertebb városai: Sopron, Kőszeg, Szombathely. Az Őrség jellegzetes települési formája a szer. A Dunántúli-dombság és a Mecsek: A Dunántúl déli részén fekszik. Az üledékkel vastagon borított terület kiemelkedett, a rajta keresztül folyó folyók vize völgyekre és dombhátakra szabdalták. A szél vastag lösztakarót halmozott fel. Részei: Zalai-dombság, Somogyi-dombság, Tolnai-dombság, Baranyai-dombság. A melegebb dombokon, termékeny talajon kedvező mezőgazdasági termelés, míg a nyugati hűvösebb, csapadékosabb Zalaidombságon szálastakarmány-termelés és szarvasmarha-tenyésztés folyik. A Balaton déli partja kiemelt üdülőövezet. A Mecsek és a Villányi-hegység mészkőből épül fel. Mecsekben érezhető még a mediterrán éghajlati hatás. Legjelentősebb városok: Zalaegerszeg, Pécs, Kaposvár, Siófok, Szekszárd. A Dunántúli-középhegység: A Zala folyótól a Dunakanyarig húzódik. Nagy részei: Bakony, Vértes, Velenceihegység és a Dunazug-hegység. Hegyei üledékes kőzetekből épülnek fel, vagy vulkáni eredetűek. Nagy tavai a Balaton és a Velencei-tó. Éghajlata hűvösebb és csapadékosabb az Alföldénél. Mezőgazdaság: a hegység déli oldalán 2008/177. szám jelentős a szőlőművelés és a borászat. Erdőgazdálkodás. Ipar: megszűnt a bányászat, helyét a híradástechnika és a gépgyártás vette át. A nagy városokban sok ipari park alakult. Jelentős még az idegenforgalom. Ismertebb városok: Esztergom, Visegrád, Székesfehérvár, Veszprém. Az Északi-Középhegység: Az Ipoly és a Bodrog folyók között húzódik. Vulkáni eredetű részei: Börzsöny, Cserhát, Mátra és a Zempléni-hegység, míg az Aggteleki-hegység és a Bükk üledékes kőzetből épül fel. Hazánk leghűvösebb és az Alföldnél csapadékosabb tája. Ennek köszönhetően az ország erdőkben leggazdagabb területe. Az erdőgazdálkodás jelentős. Gazdasági élete, ipara átalakult, ma a műanyagokat, festékeket gyártó vegyipar a legjelentősebb ágazat. Déli peremvidékének borászata világhírű. Az idegenforgalom jelentősége egyre nő. Legjelentősebb városai: Eger, Miskolc. Fővárosunk Budapest: A Duna két partján terül el, Kelet-Közép-Európa legnagyobb városa. Buda hegyei üledékes kőzetekből állnak, gazdagok gyógyforrásokban, barlangokban. Pest a Pesti-síkság területén épült. Budapest az ország politikai, gazdasági, kereskedelmi, kulturális és idegenforgalmi központja, illetve legfontosabb közlekedési csomópontja. Ajánlott források, ajánlott olvasmányok: Richards, Brian: Budapest és Magyarország, Török András: Nagy Budapest könyv; Németh Imre–Némethné Katona Judit: Zöld kalandra fel! (http://mek.oszk.hu/00100/00149/), Google Earth (internetről ingyenesen letölthető világnézegető program), http://hu.wikipedia.org/wiki/Sablon: Magyarorsz%C3%A1g_t%C3%A1jai AJÁNLOTT TEVÉKENYSÉGEK – Magyarország nagy tájaiból puzzle készítése, és összerakása. – Magyarország nagy városainak bemutatása. A tanulók információ gyűjtése és kiselőadás készítése (hangsúly a mit érdemes megnézni?-n van). – Tablók készítése csoportokban az egyes tájakból, majd csoportos bemutatás az osztálynak. – Párosító kártyák készítése a tájegységre vonatkozó kérdésekből és a hozzá tartozó válaszokból. – Feladatlap készítése a saját tájegység fontos tudnivalóiból a többi gyereknek, megoldása a tabló segítségével. – Idegenvezetés készítése egy fővárosi vagy közeli nagyvárosban teendő sétához. – Vidéken jobb élni, vagy városban? Disputa a kérdésről. – Kutatás: egy közértben található magyar termékek mely vidékről származnak? – Egy „névjegykártya” készítése Magyarországról. Ebbe kerüljön be minden fontosabb adat. – A hungarikumok összegyűjtése. 4. A TÉMAKÖR CÍME Hazánk élővilága I. KAPCSOLÓDÁS A NEMZETI ALAPTANTERVHEZ EMBER A TERMÉSZETBEN FÖLDÜNK–KÖRNYEZETÜNK INFORMATIKA KÖNYVTÁRI INFORMATIKA A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) Kognitív képességek – Figyelem, megfigyelés – Adatokkal (információval) való műveleti képességek – válogató, osztályozó, rendszerező képesség – Összefüggések felismerése – Hierarchiák felismerésének képessége – Hasonlóságok és különbségek megállapítása (párhuzamok, ellentétek): események, tárgyak külső tulajdonságai között. Én-képességek – Önállóság Eszközhasználati készségek, képességek – Forráshasználat – Könyvtárhasználat – Szótár-, lexikonhasználat – Szerszámhasználat – Számítógép-használat 2008/177. szám Attitűdök, állapotok – Próbálkozási hajlandóság – Céltudatosság – Kíváncsiság ISMERETEK, TARTALMAK, FELADATOK: Életközösségek: életközösségek: népesség, társulás, társulásegységek. Az erdők élővilága: szintezettség: lombkoronaszint, cserjeszint, gyepszint. Bükkerdők, tölgyerdők szintjei. Az erdők fái és cserjéi: bükkfa, tölgyfa, gyertyán, illetve kökény és a vadrózsa jellemzése. Az erdők aljnövényzete: évelő növények: hóvirág és társai (pl.:salátaboglárka, keltike, tavaszi kankalin, gyöngyvirág). Páfrányok (erdei pajzsika): hajtásos növény, sóra, gyöktörzs. Mohák. Az erdők gombái: Kalapos gombák: gombafonalak, termőtest, kalap, tönk, lemezes vagy csöves spóratermő réteg, gallér, bocskor, együttélés. A gombaszedés veszélyei, szabályai. Erdőszéli csiperke, gyilkos galóca, nyári vargánya. Az erdők emlősállatai: őz, gímszarvas: növényevő nagyvadak, párosujjú patások, őrlőfogaik redősek, gyomruk összetett, kérődzők. Vaddisznó: mindenevő, gumós őrlőfogak, párosujjú patás. Vörösróka, borz, nyuszt: ragadozók, szemfogaik hegyesek, őrlőfogaik tarajos felszínűek. Erdei cickány: rovarevő, fogai hegyesek, tűszerűek. Veszettség. Az erdő madarai: felosztják egymás között az erdő élőhelyeit. Harkályok kéreg alól, fülemüle cserjékről és avarból, kakukkfák lombjáról gyűjti rovarzsákmányát. Baglyok éjszakai ragadozók. A pinty magokkal, gyümölcsökkel táplálkozik. A madarak testfelépítése árulkodik életmódjukról. Az erdők gerinctelen állatai: Ízeltlábúak: rovarok: fej, tor, potroh, három pár ízelt láb és általában két pár szárny csatlakozik a torhoz. A bogarak is rovarok, nekik rágó szájszervük és kemény fedőszárnyuk van, teljes átalakulás: szarvasbogár, erdei vöröshangyák rovarállamokban élnek; Pókok: testtájai: fejtor, potroh. Négy pár lábuk van, szájszervük csáprágó, kifejlés. Ragadozó állatok. A csigák puhatestűek, bőrizomtömlővel mozognak, külső meszes vázuk van. Testtájai: a fej, láb és zsigerzacskó. Az erdő mint életközösség: A társulásokban a népességek sokféle módon függnek egymástól. Táplálkozási kapcsolatok: tápláléklánc, táplálékhálózat. Termelő, fogyasztó, lebontó szervezetek. Más kapcsolatok: versengés, együttélés, asztalközösség, élősködés Ajánlott források, ajánlott olvasmányok: Földrajzi atlasz; Janice VanCleave: SH Junior Biológia; D. Aichele – M. Golte-Bechtle: Mi virít itt?; Gerald Durrell: Az amatőr természetbúvár; David Burnie: A növény (Szemtanú sorozat); David Attenborough: A növények magánélete (film); http://www.hik.hu/tankonyvtar/site/books/b159/ch07.html; AJÁNLOTT TEVÉKENYSÉGEK A legszerencsésebb az lenne, ha mindezt magában az erdőben lehetne vizsgálni. De ha ez lehetetlen, akkor legalább erdei iskolában, vagy a környék zöldjében lenne jó mindezt megtenni. Életközösség vizsgálata otthoni játékpolc, íróasztal, konyhaszekrény, fürdőszoba stb. tárgyainak csoportosításával és megfigyelésével Projektben, csoportokban feldolgozva el lehet készíteni (saját kezűleg, vagy képeket felragasztva) egy nagy tablóra, osztályterem falára az erdő növényeit, gombáit, állatait. Spóramintázat vizsgálata, gomba, tönknélküli kalapjának színes kartonra fordításával és egy-két napos állás után a nyomainak megfigyelésével. Fázisábra készítése a kalapos gombák fejlődéséről. Erdei vadak nyomainak kiöntése gipsszel. Az erdő növényei és állatai közül egyből-egyből házi dolgozat/ kiselőadás készítése (akár elektronikus formában is). – Tápláléklánc készítése fordított sorrendben haladva. Választott erdei csúcsragadozó táplálékát könyvtárban, interneten kikeresve, majd a találaton továbbhaladva eljutni a termelő szintig. – Különböző erdei élőlények nevének húzása után a tanulók táplálékhálózatot hoznak létre kezükkel összekapcsolódva a szomszédos fogyasztókkal. A kialakult rendszer vizsgálata. – Hajnali lesen az ébredező természet megfigyelése. – Növény-, rovar-, gomba-, madárhatározások. 2008/177. szám 5. A TÉMAKÖR CÍME Hazánk élővilága II. KAPCSOLÓDÁS A NEMZETI ALAPTANTERVHEZ EMBER A TERMÉSZETBEN FÖLDÜNK–KÖRNYEZETÜNK INFORMATIKA KÖNYVTÁRI INFORMATIKA A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) Kognitív képességek – Figyelem, megfigyelés – Adatokkal (információval) való műveleti képességek – válogató, osztályozó, rendszerező képesség – Összefüggések felismerése – Hierarchiák felismerésének képessége – Hasonlóságok és különbségek megállapítása (párhuzamok, ellentétek): események, tárgyak külső tulajdonságai között. Én-képességek – Önállóság Eszközhasználati készségek, képességek – Forráshasználat – Könyvtárhasználat – Szótár-, lexikonhasználat – Szerszámhasználat – Számítógép-használat Attitűdök, állapotok – Próbálkozási hajlandóság – Céltudatosság – Kíváncsiság ISMERETEK, TARTALMAK, FELADATOK: A rétek élővilága: Száraz rétek (mezei zsálya, bogáncs), nedves rétek (mezei zsurló). A két nyugalmi időszak: téli hideg, nyári szárazság. A rétek növényei: Pázsitfüvek: szélporozta növények, mellékgyökérzet, párhuzamos erezetű levelek (angol perje, árvalányhaj). Zsurlók: virágtalan növény, spórákkal szaporodik. A rétek állatvilága: mezei nyúl: növényevő, őrlőfogai redősek, metszőfogai folyamatosan nőnek. A mezei pocok és az ürge rágcsálók, mindenevők, őrlőfogaik gumósak, metszőfogaik folyamatosan nőnek. A fácán mindenevő, talajon keresi a táplálékát. Az egerészölyv jól repül, kiváló a látása, ragadozó. A gyíkok a hüllők közé tartoznak, tojásokkal szaporodnak, testhőmérsékletük változó, ragadozók. A sáskák, tücskök és a lepkék a rétek jellemző rovarjai. A vizek és vízpartok élővilága: a vizek apró, lebegő lényei alkotják a planktont. A plankton tagjai között vannak egysejtűek is. A sejt az élőlény testének legkisebb szerkezeti és működési egysége. A sejt részei: sejthártya vagy sejtfal, sejtplazma, sejtmag, zöld színtest (növénynél), csilló, ostor. Papucsállatka, egysejtű zöldmoszat. A vizek és vízpartok növényvilága: vizek növényei: hínárnövények: fonalas zöldmoszat, hínáros békaszőlő, békalencse, tavirózsa, nád, gyékény. Nedves rétek. Fűz-nyár erdők. Kétlaki növények. A nádasok víztisztító szerepe. A vizek és vízpartok gerinctelen állatai: Folyami rák: fejtor, potroh. Kopoltyúval lélegzik. Védett állat. Szúnyogok: élősködő rovarok, szúró-szívó szájszervük és egy pár hártyás szárnyuk van. Teljes átalakulással szaporodnak. Szitakötők: ragadozó rovarok, két pár hártyás szárnyuk és rágó szájszervük van. A szitakötő egyedfejlődése az átváltozás. A vizek és vízpartok gerinces állatai: Halak: vízi gerinces élőlények, úszókkal mozognak, kopoltyúval lélegeznek, jellegzetes érzékszerv az oldalvonal, ponty, dévérkeszeg, lesőharcsa. Kétéltű békák tüdővel és a nedves bőrükön keresztül lélegeznek, Ragadozók, petével szaporodnak, átalakulással fejlődnek, kecskebéka, levelibéka. Hüllők: vízisikló, kígyók csoportja, ragadozó, tojással szaporodik; mocsári teknős, teknősök csoportja, testét szarupajzs védi, 2008/177. szám tojással szaporodik, mindenevő. Madarak: tőkés réce, mindenevő, lemezes csőrével szűri ki a táplálékot a vízből, barna rétihéja és nagy kócsag ragadozó madarak, fokozottan védettek. A vidra a vízpartok ragadozó emlőse, halakat zsákmányol. Szennyező anyagok, ásványi anyagok hatása az élővizekre, vízvirágzás. A természet és a környezet védelme: Környezetvédelem, természetvédelem. Nemzeti parkok, tájvédelmi körzetek, természetvédelmi területek. Magyarország nemzeti parkjai. Ajánlott források, ajánlott olvasmányok: Földrajzi atlasz; Janice VanCleave: SH Junior Biológia; D. Aichele – M. Golte-Bechtle: Mi virít itt?; Gerald Durrell: Az amatőr természetbúvár; David Burnie: A növény (Szemtanú sorozat); David Attenborough: A növények magánélete (film); http://www.hik.hu/tankonyvtar/site/books/b159/ch07.html ; http://www.nemzetipark.gov.hu/ AJÁNLOTT TEVÉKENYSÉGEK A legszerencsésebb az lenne, ha mindezt a vízparton lehetne vizsgálni. De ha ez lehetetlen, akkor legalább erdei iskolában, vagy a környék zöldjében lenne jó mindezt megtenni. Projektben, csoportokban feldolgozva el lehet készíteni (saját kezűleg, vagy képeket felragasztva) egy nagy tablóra, osztályterem falára a vizek, vízpartok növényeit, állatait. A vizek, vízpartok növényei és állatai közül egyből-egyből házi dolgozat/ kiselőadás készítése (akár elektronikus formában is). Papucsállatka tenyészet készítése és vizsgálata. Rákok vizsgálata vízibolha megfigyelésével. Növény-, rovar-, madárhatározások. A magyarországi nemzeti parkok bemutatása csoportokban. A növényi oxigéntermelés bemutatása üveg vízbe helyezett vízinövény tartós megvilágításával és a keletkező oxigén felfogásával. Környéki víz vizsgálata: Ph, keménység, nitrát tartalom, mikroszkopikus megfigyelések stb. A TOVÁBBHALADÁS FELTÉTELEI – Tudjon a tanuló a konkrét környezeti jelenségekből általánosítani, elvonatkoztatni. Ismerje fel és értse meg a vizsgált jelenségekben, folyamatokban megmutatkozó oksági kapcsolatokat, összefüggéseket, törvényszerűségeket. – Legyen képes alapvető méréseket elvégezni, és a mért adatokat értékelni. Tudja a tanult mértékegységek alkalmazásával a vizsgált jelenségeket mennyiségileg is jellemezni, és a mért adatokat értelmezni. Ismerje fel ezek közül azokat, amelyek veszélyesek lehetnek, tudja elkerülni azokat! – Bemutatás után legyen képes egyszerű kísérleteket fegyelmezetten és a balesetvédelmi, érintésvédelmi, tűzvédelmi szabályok betartásával megismételni, a tapasztalt jelenséget elmondani. – Elemi szinten tájékozódjon a térképen és a földgömbön a fokhálózat segítségével. Használja a térképet egyszerű földrajzi ismeretek megszerzésére, tudjon adatokat leolvasni a domborzati és vízrajzi térképekről. Tudja felsorolni a kontinenseket és óceánokat. Legyenek egyszerű, szemléletes képzetei a földrajzi övezetekről. – Ismerje fel jellemző álló- vagy mozgóképről és leírás alapján hazánk nagytájait, lakókörnyezetének néhány nevezetes települését, az ország fővárosát. – Tudja felidézhető képzetei segítségével jellemezni a hazai életközösségeket. Tudjon egyszerű táplálékláncokat bemutatni. Ismerje a legjellegzetesebb hazai növény- és állatfajok testfelépítését, életmódját. Értse meg a természet védelmének jelentőségét. – Legyen képes információkat keresni könyvtárban, és az interneten. 2008/177. szám II. PEDAGÓGIAI SZAKASZ 7–10. ÉVFOLYAM A kerettanterv bevezető, Általános részében szóltunk a tanterv által előnyben részesített módszerekről, munkaformákról, az értékelés általános funkcióiról és eljárásairól stb. Mivel a dominanciák pedagógiai szakaszonként eltérőek, illetve tartalmukat tekintve módosulnak, szükségesnek ítéljük, hogy a legfontosabb jellemzőket az egyes konkrét pedagógiai szakaszok kontextusában is értelmezzük. Célok és feladatok Jelen fejezet az általános és egységes iskolázás második, lezárt szakaszának tanterve. Cél, hogy az életkori sajátosságokból következő leválási, önállósodási folyamat ismeretében, a családok szociokulturális hátterére építve, a családokkal együttműködve, az iskola sajátos helyzetének szerepének, korlátainak tudatában segítse és készítse elő a felnövekvő generáció eredményes társadalomba való betagolódását, szolgálva a társadalom egészét, a közösséget, a fiatalok egyéni adottságainak fejlesztésével, tanulási motivációjának megőrzésével, tudatosításával. A pedagógiai szakasz célja mindenekelőtt a fiatalok általános műveltségének stabil megalapozása, a magyar társadalom alapvető közös érték- és normarendjének elsajátíttatása. Az első pedagógiai szakaszban kialakult kompetenciákra építve az iskola minél kisebb megrázkódtatással segítse át a felnőtté válás legnehezebb szakaszán – a serdülőkori kríziseken keresztüli változásban – a fiatalokat. A gyors biológiai és szociális átalakulás időszakában segítsen egyensúlyt teremteni a tanulókban a változások és a stabilitásigény, az elfogadási készség és az életkorból fakadó elutasító attitűd, valamint az értékkereső és normahatárokat kipróbáló tanulói nyitottság és a társadalmi erkölcsi, jogi szabályok kötelező előírásai között. A fejlesztés fő területei Az egységes iskolaotthonos, szakaszos tantervű iskola kiterjesztett funkciói közé olyan területek is bekerülnek, amelyek a hagyományos keretek között indokolatlanul háttérbe szorulnak. Mindenekelőtt a serdülőkorhoz kötődő szocializációs, életviteli, érték és normaközvetítő szerepek. Az iskolának figyelemmel kell lennie a serdülőkor sajátosságaira, a megváltozott globális világban. A globalizálódó társadalom információözöne éretlenül és váratlanul zúdul gyerekeinkre, felkészületlenek biológiailag is a rendszerezésre, az értelmezésére. A nemi szerepeik kialakulóban vannak, társas kapcsolataik esetlegesek, társadalmi tudatosságuk kezdetleges. A 12– 16 éves kor robbanásszerű belső változása óriási ütemkülönbséggel érvényesül az egyes gyerekek esetében, ezért az egyes tantárgyakat külön-külön tanító intézmény helyett előnyben kell részesíteni az egyénített hatásokat összehangoló, a világ komplexitását leképző iskolát. Az iskola információs monopóliuma évtizedek óta folyamatosan csökken, s ha sikeres akar lenni, újra kell értelmeznie céljait, ki kell terjesztenie hatásait, meg kell változtatnia technológiáját. Ez a kényszer az első szakaszhoz képest fokozottan érvényesül a második pedagógiai szakaszban, mert a tanulók elfogadási készsége alapvetően megváltozott, támogatási szükségletei kiterjedtebbé váltak. A hagyományosan periférián lévő iskolai feladatok a középpontba kerülnek (művészetek, egészség, szexualitás, társas kapcsolatok stb.) A fejlesztési célokat az egyes tanulásszervezési formák összehangolt módon az életkori sajátosságokhoz igazítva konkrét tevékenységekben valósítják meg, ezért a kerettantervi célok szakmai kibontása az egyes tantárgyi programokban jelenik meg. Az alábbiakban a legfontosabb a kiemelt fejlesztési célokat sorolja fel a kerettanterv. A kiemelt célok a pedagógiai szakasz egészére érvényesek, de életkorilag eltérő módon kell viszonyulni a megvalósításukhoz. Ismételten hangsúlyozzuk a családdal, a közösséggel való együttműködés elengedhetetlenségét. A fejlesztési célok nem lezárt módon és nem egységesen érvényesek a tanulókra. A legfontosabb feladat a tanulás során az egyénített fejlesztési támogatás.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes